Blaha, Ľuboš, poslanec NR SR (2021-10-26):
Vážené dámy, vážení páni, chcel by som povedať aj vážený pán Sulík, ale pán Sulík zdupkal s odôvodnením, že pri mne nedokáže byť v tej sále, keď ja rozprávam. Výborne, tomu sa hovorí v slovenčine zbabelosť. Ale verím tomu, že ma počúva na diaľku. Pán Sulík, budete počúvať, ale ubezpečujem vás, že budem čo najnežnejší a najjemnejší, tak ako ja zvyknem, pretože si nemyslím, že ste najväčšou škodnou v tejto vláde, tou je Igor Matovič a napokon bol to Igor Matovič, ktorý otvoril kauzu ranč. Môžte poďakovať svojmu koaličnému partnerovi, a keď počúvam tuto pani, zabudol som meno, z OĽANO, ako vychvaľuje (smiech) Richarda Sulíka, ako budú hlasovať, ja len pripomínam tuto drahým kolegom z OĽANO, že to bol Sulík, ktorý vás zbavil Matoviča. Sulík, ktorý vám zobral premiéra, šéfa strany. Ako takto sa mu podhadzovať, poviem, že vy nemáte ale absolútne žiadnu česť, ale čo čakáte od intelektuálnych jednobunkovcov. Páni kolegovia, začnem správou dnešného dňa, správou dnešného dňa je, že vláda, štát odpočúva opozičného lídra. Nepíše sa rok 1941 ani 1951, je rok 2021. My žijeme v Európskej únii, v údajnej demokracii a štát odpočúva opozičného lídra, fantastické! Ako keby som čítal životopis Benita Mussoliniho. Ste na seba, dúfam, hrdí. Toto sa nepodarilo naozaj od fašistických čias reálne nikomu a vy sa tvárite, že to je v poriadku. A ešte tu točíte storky, a to sa chcem spýtať pána Sulíka, ktorý mi napriek tomu, že ho považujem za priemerného sociopata, pripadá, že má niečo v hlave a že nad tým rozmýšľa, čo sa deje. On naozaj verí tomu, že líder opozície bol odpočúvaný kvôli nejakej storke o pytliakoch? A že tam tí policajti boli ale kompletní magori slepí, hluchí a pozerali sa na tie záznamy a oni tam videli nejaké porcovanie jeleňa. Kde tam videli porcovanie? To tá slanina, ktorú pojedal pán Sulík, to bolo to porcovanie jeleňa? A kvôli tomu ďalej a ďalej počúvali a ďalej a ďalej sledovali a posúvali, toto ako chceme veriť, hej? A mňa by strašne inak zaujímalo, jak tá storka pokračuje, že ako a dostalo na stôl pána Bárdyho alebo pani Tódovej v Denníku N alebo v Aktualitách, že ako? Že či nejaká teda poplašená veverička okolo utekala a tá kamera spadla jej na chvost, nejak sa jej tam zavadila a ona utekala z Levíc do Bratislavy, trafila presne na adresu Aktualít a tam to hodila Bárdymu do lona. On jej dal oriešok a bolo. Takto to funguje, hej? Tomuto veríme, tejto storke a tvárime sa, že hej, že čitatelia Denníka N, čitatelia SME-čka a čitatelia Aktualít tomuto veria. A druhá možnosť je to, že tu štát zneužíva orgány činné v trestnom konaní na likvidáciu opozície. Odpočúva lídra opozície a túto špinu využíva proti Robertovi Ficovi aj keď teda, ja vám nechcem boriť sebavedomie, ale jediné, jediný škandál, ktorý som si všimol na zázname, ktorý ste takýmto spôsobom sprístupnili slovenskej verejnosti, je to, že Robert Fico pojedá slaninu. To je naozaj národná tragédia. Vy ste zabili Milana Lučanského, vy môžete za obrovské zdražovanie, vy môžete za energetickú krízu, 13-tisíc ľudí zomrelo kvôli vám, ale najväčší problém Slovenska je, že Robert Fico pojedá slaninu na chate. Toto je naozaj smiešne, je to smiešne, ale zároveň tragédiou je, že viete, vo vašej milovanej Amerike za takéto veci americkí prezidenti odstupujú. A ja opäť pripomínam prípad Watergate, to bolo jedinýkrát v 20. storočí, čo odstúpil americký prezident, jedinýkrát. A bolo to za odpočúvanie opozičnej demokratickej strany. Ešte aj americký prezident mal dosť chochmesu na odstúpenie, ale vy, a teraz hovorím k pánovi Sulíkovi, vy ste akože liberálna strana? Ktorá si ctí slobodu a liberálnu demokraciu a teraz práva opozície, práva menšín, a to chcete povedať, že je v poriadku pokiaľ tu ako posledný Mussolini odpočúvate opozíciu? Tomu ideme teraz tlieskať pod zámienkou, že naháňame pytliakov? Však vy robíte úplných idiotov zo Slovákov, rozumiete si? Toto je niečo absolútne, ale absolútne neprijateľné a myslím si, že dneska ste už dali celému svetu najavo, že ste len prachsprostí fašisti, prachsprostí fašisti, ktorí odpočúvajú opozíciu. Čo príde ďalej? Najskôr ste zneužili políciu, aby odpočúvala opozíciu. Zajtra pošlete armádu do ulíc a pošlete nás do koncentračných táborov, tak? No ak budete takto pokračovať, tak toto nám hrozí. Ja sa pýtam, nemáme my všetci opoziční poslanci v spálni, v obývačke alebo v kancelárii kamery? Však si vymyslíte, že sme tam možno porcovali jeleňov a dáte nám tam kamery. Toto tu má na Slovensku fungovať? Nech sa páči, pán Sulík, som veľmi rád, povedzte mi, prosím, naozaj dôverujete tomu, že niekto mohol veriť, že sa v tej chate porcujú jelene pri deviatom pohľade v hodinovom zázname na Roberta Fica ako pojedá tú slaninu, mal pocit, že sú tam nejaké jelene? Vy tomu naozaj veríte, hej? Lebo potom asi tu jeleňom je niekto iný, ak chcete tu toto slovenskej verejnosti hovoriť, tak bude pochybovať o vašej inteligencii. Prosím vás, vysvetlite mi to, či toto je v zhode s vašimi liberálnymi ideálmi, že štát by nemal takýmto spôsobom likvidovať opozíciu a že štát by nemal narúšať súkromie a intímnu zónu. Verme, že sa na tomto zhodneme, ale pokiaľ máte vzor v Benitovi Mussolinim, tak asi naozaj nie je o čom ďalej hovoriť. Toto je obrovitánsky škandál a ja som presvedčený, že musí kľaknúť celá vláda, musí. Pokiaľ nie, tak už nepredstierajme, že sme demokracia. To je normálne fašistický režim, ktorý tu ide likvidovať opozíciu a urobí čokoľvek. Opozíciu, políciu zneužije, súdy zneužije, pošle to svojim spriazneným oligarchickým médiám a vybavené. No tak fajn, ale naozaj tomu nehovorme demokracia. Druhá téma. Pán Sulík, že či sa vám páči, alebo nie, váš austrálsky ranč je veľkou témou. Môžete sa smiať ako Fantomas, ide vám to úžasne, tie vaše chechoty fantomasovské sú naozaj kúzelné, ale pravdou ostáva, že vy ste minister vlády Slovenskej republiky a nie Krokodíl Dundee. Vy si nemáte čo kupovať v Austrálii ranče za podozrivé peniaze. A hlavne v situácii, viete, vy sa tu postavíte a poviete, že ja som čestný človek, no to je úžasné, keď si to o sebe poviete. No ale je to naozaj tak? Keď ste boli v OLO, tak som také niečo nevidel. Ako uliať si 20 mil. len tak, že som riaditeľ, tak si dohodím pozemok a potom na tom zarobím. To je to čestné, toto má znamenať čestnosť? Ako tie raňajky s Kočnerom, vy to tak zľahčujete, že vy ste obeť. Áno, najväčšia obeť. V dejinách nebolo väčšej obete. Ježiš Kristus bol obeťou Piláta Pontského a Richard Sulík obeťou Mariana Kočnera, dve najväčšie obete ľudských dejín. Toto chceme, tomuto veriť, hej? Kto vám kádroval stranu, pán Sulík, kto? Kto vám kádroval stranu? Marian Kočner. To neboli nevinné stretnutia, to nebolo rozbíjanie vajíčok. Však vy ste sa dohadovali o generálnom prokurátorovi, on vám kádroval stranu. Veď on bol súčasťou, a ja si pamätám výroky pani Blahovej, vašej bývalej členky, ktorá hovorila, že vy ste dosadzovali do SaS-ky Kočnerových ľudí. To povedala pani Blahová, nie ja. Žiaden príbuzenský vzťah, je to iba menovkyňa. Pán Sulík, toto ako vysvetlíte? Toto ako vysvetlíte, však vy ste boli Kočnerovou stranou, stranou človeka, ktorý je dneska obviňovaný z toho, že zavraždil Kuciaka. Vy ste boli jeho stranou, jeho partičkou, jeho eseročkou. Pán Sulík, ja chápem, že vy ste do veľkej miery sociopat, ale musíte chápať aspoň trošku ten spoločenský život, že nemôžem sa stretávať s mafiánom len tak a tváriť sa, že som čestný človek a potom si kupuješ ranč? Tak sa máme právo pýtať. Za aké peniaze, si kúpil ten ranč? Neboli to Kočnerove peniaze? Neboli to korupčné peniaze a nie sú tí ďalší dvaja ľudia, ktorí tam sú napísaní, Kočner, Makó alebo ďalší gauneri? To sú úplne legitímne otázky, pán Sulík. Už ste zase zutekal? Veľká odvaha, nevedieť si vypočuť iný názor. No takto ako Krokodíl Dundee v Austrálii ďaleko nezájdete. Pán kolega Sulík, legitímne otázky. S kým budete bývať v tom vašom slávnom ranči? Koľko to stálo? A odkiaľ tie prachy pochádzajú? Toto sú zásadné otázky a vy ako minister ich musíte zodpovedať. V opačnom prípade má pravdu Matovič, že tu nemáte čo robiť, že ste tu nielen spáchali kolektívnu vraždu, z toho vás obviňuje Matovič, váš koaličný partner, ale navyše ste jeden skorumpovaný grázel. Toto tvrdí v zásade Matovič, prečo inak vy hovoril o tom ranči? A viete, ja sa tak pýtam, že to je úžasný pocit, že ako slovenského občana, keď vidím, že máme ministra, ktorý sa zaoberá hospodárstvom a ekonomikou a životnou úrovňou na Slovensku, ktorý plánuje po skončení svojho funkčného obdobia ujsť do Austrálie, na druhý koniec sveta, lebo vie, že tu také šialenstva popácha, že tu už ostať nemôže. Čo chcete väčší dôkaz toho, aký je to patlan, aký je to diletant. On utečie pred vlastnou zodpovednosťou. Toto bude Sulíkov scenár. Je to arogantné a je to absolútne protiľudské. Viete, potom sa postaví Richard Sulík, že teda on je ten čistý, čestný človek a začne sa navážať do mňa, lebo ja mám za sebou, teraz som si to tak zhrnul, moje škandály začal menovať. Mojím škandálom je, že som napísal knihy, trest smrti mi dajte, lebo som písal knihy a vo svojej diplomovke som podľa neho použil 260 kníh, čo je úplná národná tragédia, lebo on je hrdina, lebo použil štyri. A zároveň je môj druhý najväčší hrdelný zločin, že som nepredkladal zákony ako vládny poslanec. Ja vám, pán Sulík, vysvetlím, ako funguje parlament. Keď máte vládu, tak sa prerokovávajú vládne návrhy, ktoré sa dohodnú medzi koaličnými partnermi, to je tá disciplína, ktorá vám príliš nejde. To sa potom dáva do parlamentu a my, samozrejme, podporujeme ako poslanci a diskutujeme o tých veciach. Ale nie je povinnosťou vládneho poslanca a určite nie predsedu európskeho výboru, ktorý rieši európske regulácie, aby predkladal domáce zákony. Ale on tomu nerozumie, on považuje za hrdelný zločin, že Blaha nepredložil zákony. Takže on spolupracoval s Kočnerom, jemu Kočner kádroval stranu, on tu robil kšefty s OLO, on má na hlave toľko masla, že to snáď nemá nikto okrem Matoviča, ale on bude vyčítať Blahovi že napísal knihy a že nepredkladal dostatok zákonov. Toto je úžasné. Tak toto je Richard Sulík. Viete, on používa rád slovo tupelo. Ja si myslím, že on je úplnou definíciou tohto slova. A viete, kedy som na to došiel, že je definíciou tohto slova? Keď som si prečítal jeho diplomovú prácu a to je ďalšia téma, ktorá vás mimoriadne pobaví. Lebo pán Sulík hovoril o tom, aký je vzdelaný odborník, hej, že on dokonca je taký odborník, že nemusí citovať iné knižky vo vedeckej práci, hej. Lebo však ja som vysokoškolský učiteľ, viem, ako tu funguje v humanitných vedách. Vy si nemôžete tam napísať nejaké eseje, že ja si myslím to a ja si myslím ono. Vy musíte citovať zdroje, vedecké zdroje, odborné knihy a pracovať s nimi a komparovať a robiť s tým textom. Toto je zásadná úloha diplomanta. On to musí vedieť alebo teda on do tej školy hádam ani nechodil, keď to nevie. Ja mám takú krásnu otázku, že čítal som verziu jeho diplomovej práce, ona je stále na jeho stránke sulik.sk. Na strane 21 som sa dočítal to, čo asi hovorí Sulík, že on tam mal tie svoje myšlienky, hej. Toto je zjavne jeho myšlienka, čítam: „Tu sa nachádza ďalších 8 strán prepočtov. Všetky prepočty sú zhrnuté v nasledovnej tabuľke. Myslím si, že konkrétne prepočty nebude treba vedieť. Jediné, čo by ich možno mohlo zaujímať,“ čo by ich možno mohlo zaujímať, to si zapamätajte, čo je veľmi zaujímavé, „je to, že pri dani z príjmov PO“, právnických osôb, „sa pri zníženej sadzbe ráta so zvýšeným základom dane z dôvodu, že subjekty prestanú svoj základ dane optimalizovať, čo po slovensky znamená, že prestanú oje..., píp, štát, lebo sa im to pri nízkej sadzbe neoplatí. Rišo.“ Toto je reálne v jeho diplomovke, v tej ktorej na stránke sulik.sk. Ako on nielenže používa vulgarizmus, možno že ide o nejaký nový vedecký termín, zatiaľ som do takej hĺbky ekonómie ešte neprestúpil, ale on toto píše. A ja sa pýtam, že jediné, čo by ich možno mohlo zaujímať, koho? Žeby komisiu, ktorá ho bude skúšať? A žeby tú prácu nepísal on a žeby to bolo na nejaký hlúpy odkaz pre toho, kto ju reálne písal? My tu máme možno ďalšieho plagiátora, olalá. No ja som veľmi zvedavý, pán Sulík, čo na toto poviete a podpis je Rišo. Možno to bol nejaký iný Rišo, ktorý zase vám to písal, ja nerozumiem. Čo je toto, čo má toto robiť v diplomovej práci, preboha? Pán Sulík, poprosím vás, že okrem ranča by ste nám vysvetlili, ako ste došli vôbec k svojmu titulu. Okrem toho teda, že ste do dejín ekonómie prispeli týmto krásnym výrazom, ktorý som radšej vypípal. Takže tupelo. No a potom toto tupelo, prepáčte za ten výraz, používa ho Sulík na opozičných poslancov, toto tupelo sa postaví pred národ ako minister hospodárstva a povie, že zrušme úrady práce. A potom povie, že riešme energetickú krízu tým, že budeme šraubovať žiarovky. A my sa potom úplne legitímne pýtame, pán Sulík, nie ste klientom pani Plačkovej? Veď toto môžte robiť len po naozaj silnej dávke kolagénu, to inak nejde. Ako môže jeden minister takéto niečo povedať, keď nie je skolagénovaný, poviem to slušne. Pán Sulík, je to tu naozaj legitímna otázka. Vy sa k tomu musíme, vy tomu musíte čeliť. Plačková bola prepustená, nebola podaná sťažnosť prokurátora. Zomrel líder, díler alebo líder tej skupiny dílerov zomrel vo väzbe, lebo možno mohol spievať o nejakých klientoch, o nejakých tupelách. A ja sa pýtam, po týchto výrokoch a po tom, čo sme vás tu videli s tými neexistujúcimi zreničkami, tak ste alebo nie ste zamontovaný do tohto prípadu. Úplne legitímna otázka a hlavne, keď hovoríte o žiarovkách, o úradoch práce alebo keď chodíte na rande s mikrofónmi. Ja som vás videl bozkávať ten mikrofón. Naozaj som sa pýtal, to čo ste si predtým, preboha, naozaj šľahli? Komu napadne bozkávať mikrofón? Pán Sulík, obávam sa, že vy na tieto otázky jednoducho budeme musieť odpovedať. Potom sú tu ale ďaleko vážnejšie témy, vážnejšie pre Slovensko, ako je energetická kríza, zdražovanie, to sú veci, ktoré jednoducho musí jeden minister hospodárstva riešiť. On to nemôže odbaviť, že všetko vyrieši voľný trh. To jednoducho nejde. Ten jeho neoliberálny fanatizmus, tá jeho excelovská sociopatia je vrcholne nebezpečná pre celú Slovenskú republiku. V každej inej krajine, čo čítam, riešia energetickú krízu. Ja nehovorím, že Sulík môže za tie ceny energií. Však, áno, má to globálne príčiny. Ale každá krajina, ktorá je zodpovedná, to rieši. A už dávno majú všetky tie návrhy, ktoré my navrhujeme ako strana SMER, už dávno majú vo svojich programoch, už dávno ich realizujú. Kým tento lieta po expách, kde ako chodí do Dubaja, aby dozeral na to, ako to všetko pokašleme. Ako on sa tu vyhovára, že on chodil do Dubaja pracovne. Tak to bola úžasne dobrá robota, to vám poviem, že šesť dní sme meškali, ako náš pavilón. A potom úplne dokonale, na starosti to mala jedna dievčina, ktorá je zhodou okolností priateľkou Juraja Drobu, kamaráta Richarda Sulíka a veľkého politika SaS. A táto pani si dokazuje lajznúť, že povie pre médiá, že za to môže Fico, za to môže SMER. Pamätáte ten náš povestný smiech na tlačovej konferencii? Už takýto nezmysel si vymyslia, že ešte aj za toto vinia SMER. Ale kto to viní SMER? Frajerka Drobu? To myslia vážne, tam necítia konflikt záujmov. Ale vy ste až úplne uletený, pán Sulík, ale aj vaši kolegovia. Takýmto spôsobom, preboha, nemôžete robiť politiku na Slovensku. Strápňujete Slovenskú republiky a ešte aj také veci, ako je Expo, ktorá by mala byť našou pýchou. Vy dokážete toto domrviť. Považujem vás za maximálneho patlala a myslím si, že patlal je také slovo, ktoré vystihuje vás a vašu politiku, pani Zemanová, patlal. V prípade ženského rodu – patlalka. To ste, to ste vy, výborne. To sú jednobunkovce a vy ste patlali, dobre, aby sme si to rozdelili, aby sme si to rozdelili. Takže, páni kolegovia, je tu viacero dôvodov, pre ktoré chceme odvolávať Richarda Sulíka. Ten zásadný je, ten zásadný je, že absolútne nezvláda energetickú krízu, absolútne nezvláda zdražovanie, nič nerobí, ak vynecháme teda jeho úplne mimoriadne vzácnu činnosti, čo je kupovanie rančov v Austrálii. Ako na seba zjavne myslí, ale na ľudí na Slovensku teda nemyslí vôbec. A ja som presvedčený, že ľudia tohto typu, neoliberálni sociopati, nemajú čo robiť vo vláde. Ale zjavne si to nemyslím sám. Myslí si to aj Igor Matovič. A ten prišiel s týmto škandálom a to je nádherný, nádherná ukážka, ako krásne funguje táto koalícia. Len viete, na Slovensku umierajú ľudia, ľudia prichádzajú o slobodu. Dneska sme sa dozvedeli dokonca, a to je tragédia, že s najväčšou pravdepodobnosťou náš bývalý kolega Jaroslav Paška zomrel na následky očkovania. To sme sa dneska dozvedeli. A toto je oficiálna informácia a žiaden hoax. A v takejto situácii z nás tu robíte tých najväčších extrémistov, lebo si dovolíme hovoriť o očkovaní aj alternatívne informácie. V takejto chvíli berete slobodu ľuďom na Slovensku a nútite ich do vašich medicínskych experimentov a v takejto situácii tomu asistuje neoliberálna strana, ktorá by sa mala zaoberať slobodou. Ja si myslím, že toto je vážny prúser, ale ten najvážnejší prúser vznikol včera, vznikol včera, keď unikol záznam tzv. slovenský Watergate. A preto opakujem, pokiaľ liberálna vláda bude tolerovať, že tu fašistický štát na čele s Eduardom Hegerom, Lipšicom a ďalšími bude odpočúvať opozičných lídrov, tak sa v ničom nelíšite od Mussoliniho, Pinocheta a podobných monštier, ale že v ničom. A preto opätovne získava na zmysle novotvar, ktorý vznikol v posledných rokoch, liberálni fašisti. Vy ste obyčajní liberálni fašisti! Dámy a páni, prosím, rozpustite to, kým vás nerozpustia masy na Slovensku, lebo už vás majú ľudia akurát tak plné zuby, špeciálne Sulíka. A ja vás ubezpečujem, že tí ľudia si vás doženú aj na tom vašom krokodíl-dundeeovskom ranči v Austrálii. Ďakujem.